CELEX: 32009R0030
Language: et
Date: 2009-01-16 00:00:00
Title: Komisjoni määrus (EÜ) nr 30/2009, 16. jaanuar 2009 , millega muudetakse määrust (EÜ) nr 1032/2006 seoses andmevahetusteenuseid toetavatele lennuandmete vahetamise automaatsüsteemidele esitatavate nõuetega (EMPs kohaldatav tekst)

17.1.2009   
            
            
               ET
            
            
               Euroopa Liidu Teataja
            
            
               L 13/20
            
         
      KOMISJONI MÄÄRUS (EÜ) nr 30/2009,
   16. jaanuar 2009,
   millega muudetakse määrust (EÜ) nr 1032/2006 seoses andmevahetusteenuseid toetavatele lennuandmete vahetamise automaatsüsteemidele esitatavate nõuetega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 552/2004 Euroopa lennuliikluse juhtimisvõrgu koostalitlusvõime kohta (koostalitlusvõime määrus), (1) eriti selle artikli 3 lõiget 1,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 549/2004, millega sätestatakse raamistik ühtse Euroopa taeva loomiseks (raammäärus), (2) eriti selle artikli 8 lõiget 2,
   ning arvestades järgmist:
   
               (1)
            
            
               Õhk-maa andmevahetuse rakenduste kasutamise võimaldamiseks peaks komisjoni 16. jaanuari 2009. aasta määruse (EÜ) nr 29/2009 (millega kehtestatakse andmevahetusteenuste nõuded ühtse Euroopa taeva jaoks) (3) kohaselt andmevahetusteenuseid pakkuvatel piirkondlikel lennujuhtimiskeskustel olema õigeaegne juurdepääs asjakohasele lennuinformatsioonile.
            
         
               (2)
            
            
               Selleks et järgmine lennuliikluse juhtimisüksus saaks alustada andmevahetust õhusõidukiga, kui asjaomastel piirkondlikel lennujuhtimiskeskustel ei ole tavapärast andmevahetuse ühenduvuse teenust, tuleks rakendada automaatseid protsesse seoses sisselogimisteabe ja järgmise asutusega toimuva sidega.
            
         
               (3)
            
            
               Määruse (EÜ) nr 549/2004 artikli 8 lõike 1 kohaselt on Eurocontrolile antud volitused välja töötada nõuded andmevahetusteenuste kooskõlastatud kasutuselevõtmiseks. Käesolev määrus põhineb kõnealuste volituste alusel koostatud 19. oktoobri 2007. aasta aruandel.
            
         
               (4)
            
            
               Komisjoni 6. juuli 2006. aasta määrust (EÜ) nr 1032/2006, millega sätestatakse lennuandmete vahetamise automaatsüsteemidele esitatavad lendudest teavitamise, nende koordineerimise ja lennujuhtimisüksuste vahel üleandmise nõuded, (4) tuleks vastavalt muuta.
            
         
               (5)
            
            
               Käesoleva määrusega sätestatud meetmed on kooskõlas ühtse õhuruumi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1032/2006 muudetakse järgmiselt.
   
               1.
            
            
               Artiklile 3 lisatakse lõige 4:
               „4.   Määruse (EÜ) nr 29/2009 kohaselt andmevahetusteenuseid pakkuvad aeronavigatsiooniteenuse osutajad tagavad, et artikli 1 lõike 2 punktis a osutatud süsteemid ja teenindavad piirkondlikud lennujuhtimiskeskused vastavad I lisa A- ja D-osas sätestatud koostalitlusvõime ja toimivuse nõuetele.”
            
         
               2.
            
            
               I ja III lisa muudetakse vastavalt käesoleva määruse lisas sätestatule.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. jaanuar 2009
      
         
            Komisjoni nimel
         
         
            asepresident
         
         Antonio TAJANI
         
      
   
   
      (1)  ELT L 96, 31.3.2004, lk 26.
   
      (2)  ELT L 96, 31.3.2004, lk 1.
   
      (3)  Vaata käesoleva Euroopa Liidu Teataja lk 3.
   
      (4)  ELT L 186, 7.7.2006, lk 27.
   
      LISA
      Määruse (EÜ) nr 1032/2006 I ja III lisa muudetakse järgmiselt.
      
                  1.
               
               
                  I lisale lisatakse järgmine D osa:
                  „D OSA:   ANDMEVAHETUSTEENUSEID TOETAVATELE PROTSESSIDELE ESITATAVAD NÕUDED
                  1.   SISSELOGIMISTEABE EDASTAMINE
                  1.1.   Asjaomane lennuinformatsioon
                  1.1.1.   Sisselogimisteabe edastamise protsessi informatsioon peab sisaldama vähemalt järgmisi andmeid:
                  
                              —
                           
                           
                              õhusõiduki tunnus;
                           
                        
                              —
                           
                           
                              lähtelennuväli;
                           
                        
                              —
                           
                           
                              sihtlennuväli;
                           
                        
                              —
                           
                           
                              sisselogimise liik;
                           
                        
                              —
                           
                           
                              sisselogimise parameetrid.
                           
                        1.2.   Rakenduseeskirjad
                  1.2.1.   Sisselogimisteabe edastamise protsess toimub iga andmesidesse sisselogitud lennu kohta, mis on planeeritud piiri ületama.
                  1.2.2.   Sisselogimisteabe edastamise protsess algatatakse kõige varasemal määratletud ajahetkel või võimalikult kiiresti pärast seda:
                  
                              —
                           
                           
                              ajal, mis on märgitud parameetris minutitega enne arvestuslikku aega koordineerimispunktis;
                           
                        
                              —
                           
                           
                              ajal, mil lend on kahepoolselt kokkulepitud kaugusel koordineerimispunktist,
                           
                        vastavalt koostöölepingutele.
                  1.2.3.   Aktsepteerimise kriteeriumid sisselogimisteabe edastamise jaoks peavad vastama koostöölepingutele.
                  1.2.4.   Edastatud sisselogimisteave lisatakse vastuvõtvas üksuses vastavale lennuinformatsioonile.
                  1.2.5.   Lennu sisselogimise staatus võib vastuvõtvas üksuses olla kuvatud vastaval töökohal.
                  1.2.6.   Sisselogimisteabe edastamise protsessi lõpetamine, kaasa arvatud vastuvõtva üksuse kinnitus, edastatakse üleandvale üksusele.
                  1.2.7.   Kui sisselogimisteabe edastamise protsessi lõpetamise kinnitamine rakendatavate teenuse kvaliteedi nõuete kohaselt ei õnnestu, algatatakse õhusõidukiga õhk-maa andmevahetuse kontakti taotlus.
                  2.   JÄRGMISE ASUTUSE TEAVITAMINE
                  2.1.   Asjaomane lennuinformatsioon
                  2.1.1.   Järgmise asutuse teavitamise protsessi informatsioon peab sisaldama vähemalt järgmisi andmeid:
                  
                              —
                           
                           
                              õhusõiduki tunnus;
                           
                        
                              —
                           
                           
                              lähtelennuväli;
                           
                        
                              —
                           
                           
                              sihtlennuväli.
                           
                        2.2.   Rakenduseeskirjad
                  2.2.1.   Järgmise asutuse teavitamise protsess toimub iga aktsepteeritud lennu kohta, mis on planeeritud piiri ületama.
                  2.2.2.   Järgmise asutuse teavitamise protsess algatatakse pärast seda, kui õhusõiduki pardal olev süsteem on kinnitanud järgmise andmeid käsitleva asutuse taotluse õhusõiduki suhtes.
                  2.2.3.   Pärast järgmise asutuse edukat teabetöötlemise menetlust algatab vastuvõttev üksus lennujuhi ja piloodi vahelise andmeside (CPDLC) taotluse õhusõidukiga.
                  2.2.4.   Kui järgmise asutuse teavitamise informatsiooni ei ole vastu võetud kahepoolselt kokkulepitud parameetris märgitud ajal, kohaldab vastuvõttev üksus õhusõidukiga andmeside algatamisel kohalikku korda.
                  2.2.5.   Järgmise asutuse teavitamise protsessi lõpetamine, kaasa arvatud vastuvõtva üksuse kinnitus, edastatakse üleandvale üksusele.
                  2.2.6.   Kui järgmise asutuse teavitamise protsessi lõpetamise kinnitamine rakendatavate teenuse kvaliteedi nõuete kohaselt ei õnnestu, kohaldab üleandev üksus kohalikku korda.”
               
            
                  2.
               
               
                  III lisa punktid 2 ja 3 asendatakse järgmisega:
                  
                              „2.
                           
                           
                              I lisa B osa punktides 3.2.4, 3.2.5, 4.2.3, 4.2.4, 5.2.3, 5.2.4, 6.2.3 ja 6.2.4 ning I lisa D osa punktides 1.2.6, 1.2.7, 2.2.5 ja 2.2.6 kindlaksmääratud koostalitlusvõime ja toimivuse nõudeid käsitatakse samuti ohutusnõuetena.
                           
                        
                              3.
                           
                           
                              II lisas kindlaks määratud teenuse kvaliteedi nõudeid, milles käsitletakse koordineerimise ülevaatamist, koordineerimise tühistamist, põhilisi lennuandmeid, põhiliste lennuandmete vahetamist, sisselogimisteabe edastamist ja järgmise asutuse teavitamise protsessi, käsitatakse samuti ohutusnõuetena.”.